*Модел међуопштинског споразума*

*о образовању заједничког локалног омбудсмана*

 На основу члана 20. став 1. тачка 11. и члана 97. став 2. а у вези са члановима 88, 88а, 88в. и 88д. Закона о локалној самоуправи („Службени гласник РС“, број 129/07, 83/14 – други закон, 101/16 – други закон и 47/18), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“, број \_\_\_/\_\_\_), члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“ број \_\_\_/\_\_\_)*,* и члана \_\_\_ Статута општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_“, број \_\_\_/\_\_\_), члана \_\_\_ Одлуке о локалном омбудсману општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“ број \_\_\_/\_\_\_), члана \_\_\_ Одлуке о локалном омбудсману општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“ број \_\_\_/\_\_\_)и члана \_\_\_ Одлуке о локалном омбудсману општине \_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_\_“ број \_\_\_/\_\_\_) општина \_\_\_\_\_\_\_\_\_\_\_\_, општина \_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_ , дана \_\_\_.\_\_\_.2019. године, закључују

С П О Р А З У М

О ОБРАЗОВАЊУ ЗАЈЕДНИЧКОГ ЛОКАЛНОГ ОМБУДСМАНА ОПШТИНА

\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ И \_\_\_\_\_\_\_\_\_\_\_\_

Предмет споразума

Члан 1.

 У циљу ефикаснијег и рационалнијег обављања послова локалног омбудсмана, потписнице овог споразума су сагласне да, у складу са законом, статутима општина и одлукама о локалном омбудсману установе Заједничког локалног омбудсмана за територије општина[[1]](#footnote-1) \_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ (у даљем тексту: Заједнички локални омбудсман), удруживањем својих финансијских, просторних и кадровских потенцијала.

 Овим споразумом уређују се нарочито: назив и седиште заједничке службе, врста, обим и начин обављања послова, начин финансирања, управљање и надзор над радом заједничке службе, приступање споразуму других јединица локалне самоуправе, поступак иступања односно одустајања од споразума јединице локалне самоуправе, права и обавезе запослених као и друга питања од значаја за оснивање, рад и престанак рада Заједничког локалног омбудсмана, у складу са законом.

 Сви појмови у овом споразуму употребљени у граматичком мушком роду подразумевају мушки и женски природни род.

Назив, седиште и месна надлежност Заједничког локалног омбудсмана

Члан 2.

 Назив заједничког локалног омбудсмана је: Заједнички локални омбудсман општина \_\_\_\_\_\_\_\_\_\_\_\_ , \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_.

Потписнице споразума су сагласне да Заједнички локални омбудсман има седиште у општини \_\_\_\_\_\_\_\_\_\_\_\_ улица \_\_\_\_\_\_\_\_\_\_\_\_ број \_\_\_.

 Месна надлежност за обављање послова Заједничког локалног омбудсмана простире се на подручјима свих општина потписница споразума.

Врста, обим и начин обављања послова Заједничког локалног омбудсмана

Члан 3.

Заједнички локални омбудсман, на подручјима свих општина потписница споразума, обавља следеће послове: независна и самостална контроле поштовања права грађана; утврђивање повреда учињених актима, радњама или нечињењем органа управе и јавних служби, ако се ради о повреди прописа и општих аката општина потписница споразума; контрола законитости и правилности рада органа управе и јавних служби; давање предлога за измене и допуне прописа органима општина потписница споразума; иницирање доношења прописа и општих аката од значаја за остваривање права грађана и уређивање питања која се односе на слободе и права грађана и на заштиту права грађана; давање мишљења органима општина потписница споразума у поступку припреме прописа на предлоге тих прописа од значаја за заштиту права грађана; јавно препоручивање разрешења функционера који је одговоран за повреду права грађана.

Под органима управе и јавним службама, у смислу одредаба овог споразума, подразумевају се општинска управа, општинско веће када поступа као другостепени орган у управном поступку, службе, јавна предузећа, установе и организације, као и други организациони облици чији је оснивач општина потписница споразума (у даљем тексту: орган, односно служба).

Под појмом грађанин, у смислу одредаба овог споразума, подразумевају се физичка лица, домаћи и страни држављани, као и домаћа и страна правна лица о чијим правима и обавезама одлучује орган, односно служба на подручјима свих општина потписница споразума.

Поред надлежности из става 1. овог члана, Заједнички локални омбудсман прати стање у органу, односно служби, у циљу унапређења доброг управљања у општини потписници споразума и иницира измене општинских прописа, у складу са статутима општина потписница споразума.

Заједнички локални омбудсман не може узети у разматрање захтев за покретање поступка који се односи на рад скупштине општине, председника општине и општинског већа општине потписнице споразума, осим ако општинско веће поступа као другостепени орган у управном поступку.

Положај Заједничког локалног омбудсмана

Члан 4.

Заједнички локални омбудсман штити права грађана од незаконитог и неправилног рада органа, односно службе, када су повређени прописи општине потписнице споразума, независан је и самосталан у раду и за свој рад, у складу са овим споразумом, одговара само скупштинама општина потписница споразума.

 Заједнички локални омбудсман не може бити позван на одговорност нити бити кажњен за изнето мишљење или радње предузете у обављању својих надлежности.

Заједнички локални омбудсман дужан је да води поступак непристрасно и да делује политички неутрално.

 Заједнички локални омбудсман поступа поводом притужби грађана са територија општина потписница споразума који тврде да су им актом или нечињењем органа, односно службе повређена права и слободе, као и по сопственој иницијативи.

**Избор Заједничког локалног омбудсмана**

**Члан 5.**

 Заједничког локалног омбудсмана бирају и разрешавају скупштине свих општина потписница споразума, након спроведеног јавног конкурса, на предлог међуопштинске конкурсне комисије за избор Заједничког локалног омбудсмана.

 Чланове међуопштинске конкурсне комисије предлажу општинска већа потписница споразума, у року од 30 дана од дана закључења овог споразума..

 Чланови међуопштинске конкурсне комисије морају имати стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

Заједнички локални омбудсман се бира на период од пет година и може поново бити биран.

За Заједничког локалног омбудсмана може бити изабран држављанин Републике Србије који има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 5 година радног искуства у струци, професионално искуство на пословима у области заштите људских и мањинских права, који ужива морални и професионални интегритет и није кривично осуђиван, нити се против њега води кривични поступак.

По окончаном изборном поступку, међуопштинска конкурсна комисија саставља листу од највише три кандидата који су са најбољим резултатом испунили мерила прописана за избор и доставља скупштинама општина потписницама споразума.

Ако међуопштинска конкурсна комисија утврди да ниједан кандидат није испунио мерила прописана за избор, не може скупштинама општина потписницама споразума предложити кандидата за избор.

Ако скупштинама општина потписницама споразума не буде предложен кандидат за избор, или ако све скупштине потписнице споразума не изаберу предложеног кандидата, спроводи се нови јавни конкурс.

 Избор Заједничког локалног омбудсмана извршиће се у року од 60 дана од дана закључења овог споразума.

**Служба Заједничког локалног омбудсмана**

**Члан 6.**

 За обављање стручних и административно-техничких послова за потребе Заједничког локалног омбудсмана образује се Служба.

**Унутрашње уређење и систематизација** **Службе**

Члан 7.

Систематизација радних места у Служби Заједничког локалног омбудсмана је саставни део Правилника о унутрашњем уређењу и систематизацији радних места у Општинској управи општине **\_\_\_\_\_\_\_\_\_\_\_\_**.

Унутрашња организација и систематизација радних места у Служби Заједничког локалног омбудсмана утврдиће се актом Општинског већа општине **\_\_\_\_\_\_\_\_\_\_\_\_** , у складу са заједничким смерницама надлежних органа општина потписница споразума, сагласно закону којим се уређује положај запослених у јединицама локалне самоуправе, у року од 60 дана од дана закључења овог споразума.

Број и стручна спрема службеника у Служби

Члан 8.

 Потписнице овог споразума су сагласне да се, поред Заједничког локалног омбудсмана, у Служби Заједничког локалног омбудсмана радно ангажују лица која услове прописане за рад у органима јединица локалне самоуправе и услове за рад на одговарајућим радним местима, и то на пословима:

* поступања по притужбама грађана, у звању самосталног саветника/саветника/вишег сарадника, број извршилаца \_\_\_;
* пословног секретара, у звању вишег референта/референта, број извршилаца \_\_\_;
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Повећање и смањење броја запослених у Служби Заједничког локалног омбудсмана, врши се на основу претходне сагласности Координационог тима образованог за праћење споразума.

Обављање послова ван седишта

Члан 9.

Заједнички локални омбудсман може послове из своје надлежности вршити у одређеним данима и у местима изван свог седишта, тј. у седиштима општинских управа општина потписница споразума.

Послове који се предузимају ван седишта и време и место њиховог обављања одређује Заједнички локални омбудсман, у сарадњи са начелником општинске управе општине потписнице споразума.

Време и место обављања послова ван седишта благовремено се оглашавају у местима у којима се одржавају.

Одлучивање о правима и обавезама запослених у Служби

Члан 10.

 Потписнице овог споразума сагласне су да о правима и обавезама из радног односа запослених у Служби, њиховим платама и накнадама, стручном усавршавању, оцењивању, дисциплинској и материјалној одговорности одлучује Заједнички локални омбудсман, у складу са законом, подзаконским актима, општим актима и правилницима општине \_\_\_\_\_\_\_\_\_\_\_\_.

Плате Заједничког локалног омбудсмана и запослених у Служби

Члан 11.

 Заједнички локални омбудсман и запослени у Служби имају право на плату и друга права по основу рада, у складу са прописима о платама у органима јединица локалне самоуправе.

**Услови за почетак рада Службе**

**Члан 12.**

Општинска управа општине **\_\_\_\_\_\_\_\_\_\_\_\_** обезбедиће просторне, материјалне и техничке услове за почетак рада Службе Заједничког локалног омбудсмана у року од 60 дана од дана закључења овог споразума.

Општинске управе општина потписница овог споразума дужне су да у року од 60 дана од дана закључења овог споразума омогуће пријем поднесака преко своје писарнице и електронским путем, у складу са законом, за Службу Заједничког локалног омбудсмана.

Обављање других послова за потребе Службе

Члан 13.

 Потписнице овог споразума сагласне су да ће Општинска управа општине \_\_\_\_\_\_\_\_\_\_\_\_, за потребе Службе Заједничког локалног омбудсмана обављати финансијске и рачуноводствене послове, послове јавних набавки, послове управљања људским ресурсима, техничке послове, као и друге послове прописане законом.

Начин финансирања рада Службе

Члан 14.

Потписнице овог споразума сагласне су да се под финансијским средствима за рад Службе Заједничког локалног омбудсмана подразумевају средства за плате и накнаде запослених, набавку опреме, канцеларијског материјала, трошкове воде, струје, грејања, материјални трошкови (трошкови горива, регистрације возила, осигурања и сл.) и друго, као и за накнаду трошкова учињених за путне трошкове и дневнице запослених у Служби у висини и на начин прописан законом, да средства за финансирање обезбеђују у својим буџетима, сразмерно обиму послова који за њих обавља Служба Заједничког локалног омбудсмана, а да се финансирање рада Службе Заједничког локалног омбудсмана континуирано врши заједнички, применом критеријума процентуалног удела, према проценту броја становника у односу на укупан број становника свих општина потписница споразума, на основу званичних података пописа становништва у Републици Србији из 2011. године и то:

*Табела 1. Процентуално и номинално учешће потписница споразума*

|  |  |  |  |
| --- | --- | --- | --- |
| **Општина** | **Број становника** | **%** | **Номинални****износи средстава** |
| Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Општина \_\_\_\_\_\_\_\_\_\_\_ | \_\_\_\_\_\_\_ | \_\_\_\_\_\_\_ |  |
| Укупно за све општине |  |  |  |

Потписнице овог споразума дужне су да у потпуности извршавају своје обавезе и одговорне су за њихово испуњење.

**Други извори финансирања Службе**

**Члан 15.**

Средства за финансирање рада Службе, осим из буџета потписница споразума, могу се обезбедити и из других извора и то из:

• буџета Републике Србије,

• донација,

• банкарских кредита,

• других извора, у складу са законом.

Плаћање трошкова рада Службе

Члан 16.

Потписнице овог споразума сагласне су да општина \_\_\_\_\_\_\_\_\_\_\_\_\_\_ у којој је седиште Заједничког локалног омбудсмана обезбеђује укупно потребна средства за рад Службе Заједничког локалног омбудсмана, док ће општине потписнице споразума у утврђеном проценту рефундирати финансијска средства на рачун општине у којој је седиште Заједничког локалног омбудсмана.

 Потписнице споразума сагласне су да делове трошкова рада Службе Заједничког локалног омбудсмана из члана 14. споразума, чији ће номинални износи бити утврђивани анексом уз овај споразум, општине \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ плаћају општини \_\_\_\_\_\_\_\_\_\_\_\_\_\_\_\_, у 12 једнаких месечних рата, до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_, који се води код Управе за трезор, адреса \_\_\_\_\_\_\_\_\_\_\_\_\_\_\_, на основу испостављене месечне фактуре од стране општине \_\_\_\_\_\_\_\_\_\_\_\_\_\_\_\_ , осим оног дела фактуре у погледу кога нека од општина потписница споразума изјави приговор, на начин и у року предвиђеним овим споразумом.

 Организациона јединица општинске управе општине \_\_\_\_\_\_\_\_\_\_\_\_ надлежна за послове финансија, најкасније до 5. у месецу за претходни месец испостављаће ради реализације фактуре општинама \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_, о чему ће водити уредну финансијско-књиговодствену евиденцију, у складу са законом.

Приговор на обрачун накнаде исказан у фактури, у целини или делимично, потписница споразума може поднети организационој јединици општинске управе општине \_\_\_\_\_\_\_\_\_\_\_ надлежној за послове финансија у року од три дана од дана пријема фактуре.

 Организациона јединица из става 3. овог члана дужна је да размотри, одлучи и обавести подносиоца приговора у року од два дана од пријема приговора.

 Номинални износи

Члан 17.

 Потписнице овог споразума сагласне су да за сваку буџетску годину, у складу са буџетским календаром, закључују анекс уз овај споразум којим ће бити одређени номинални износи финансијских удела трошкова рада Службе Заједничког локалног омбудсмана из члана 14. споразума.

Обрачун камате

Члан 18.

 За случај доцње потписница споразума у плаћању својих доспелих обавеза, општина \_\_\_\_\_\_\_\_\_\_\_\_\_ има право на камату по стопи утврђеној законом којим је утврђена висина стопе затезне камате.

Годишњи и посебни извештаји

Члан 19.

Заједнички локални омбудсман подноси скупштинама општина потписница споразума једном годишње, најкасније до краја марта текуће за претходну годину, извештај о остваривању, поштовању и унапређењу људских права, у коме износи општу оцену о раду органа, односно служби са становишта стања заштите људских права и слобода, положаја рањивих група, као и уочене пропусте и мере које предлаже за њихово отклањање.

Извештај из става 1. овог члана садржи нарочито број и структуру притужби, општу оцену рада органа, односно служби са становишта примене прописа, уочене пропусте и препоруке, мишљења и предлоге за њихово отклањање.

Извештај може да садржи и иницијативе за измену или доношење појединих прописа ради отклањања недостатака и ефикаснијег рада органа, односно служби.

Саставни део годишњег извештаја су и подаци о трошењу финансијских средстава за рад.

Заједнички локални омбудсман може да подноси и посебне извештаје, ако за тим постоји потреба.

Посебним извештајем Заједнички локални омбудсман може да укаже на нарочито озбиљне случајеве повреде права грађана, систематска кршења људских права или на проблеме у раду органа, односно служби.

Разматрање и објављивање извештаја

Члан 20.

Извештаје Заједничког локалног омбудсмана скупштине општина потписница споразума разматрају на првој наредној седници.

Извештаји Заједничког локалног омбудсмана објављују се у службеним гласилима и на веб презентацијама општина потписницама споразума.

Накнада штете

Члан 21.

За штету коју својим радом Заједнички локални омбудсман нанесе трећем лицу, одговарају солидарно потписнице споразума.

Координациони тим[[2]](#footnote-2)

Члан 22.

 У циљу одрживости и унапређења међуопштинске сарадње образује се Координациони тим кога чине по један члан представник потписнице споразума – председник општине или лице које он овласти[[3]](#footnote-3).

 Координационим тим се састаје најмање једном у два месеца. Седницама Координационог тима председава лице које се именује из реда чланова Координационог тима, на мандатни период од једне године.

Задатак Координационог тима

Члан 23.

Задатак Координационог тима је да:

* прати реализацију овог споразума и функционисање међуопштинске сарадње и предлаже мере за њено унапређење;
* анализира кадровске потребе и предлаже мере за побољшање стања;
* анализира потребе за финансирањем и техничком опремљеношћу Службе Заједничког локалног омбудсмана и подноси иницијативе надлежним органима општина потписница споразума;
* покреће иницијативу за доношење нове или за измене и допуне важеће Одлуке о локалном омбудсману општине \_\_\_\_\_\_\_\_\_\_\_\_;
* предузима и друге активности у циљу унапређења међуопштинске сарадње.

Извештај о раду Координационог тима

Члан 24.

 Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би требало планирати у буџетима општина потписница споразума за наредну годину.

 Извештај из става 1. овог члана доставља се општинским већима потписница споразума.

Обављање административно-техничких послова за Координациони тим

Члан 25.

 Потписнице споразума сагласне су да ће Општинска управа општине \_\_\_\_\_\_\_\_\_\_\_\_ обављати административно-техничке послове (припрема докумената, организација састанака, умножавање материјала и сл.) за потребе Координационог тима.

Трајање споразума

Члан 26.

 Овај споразум закључује се на неодређено време и ступа на снагу даном потписивања.

Измене и допуне споразума и клаузула о приступању

Члан 27.

 Измене и допуне овог споразума врше се анексом у писаном форми.

 Ако постоје технички и други услови, као и ако се о томе сагласе све постојеће потписнице споразума, споразуму могу, под истим условима, приступити и друге јединице локалне самоуправе, о чему ће бити сачињен анекс уз овај споразум и којим ће бити дефинисани услови и обавезе које мора испунити нова потписница.

**Клаузула обавезности**

**Члан 28.**

За реализацију овог споразума, потписнице су сагласне да обезбеде у својим буџетима одговарајућа финансијска средства.

Иступање из споразума и престанак важења споразума

Члан 29.

 Свака потписница овог споразума може тражити иступање из споразума, подношењем писаног захтева другим потписницама, најкасније шест месеци пре дана са којим споразум престаје да важи. Иступањем једне општине, споразум престаје да важи само у односу на ту општину, док се његово важење наставља у односу на остале потписнице споразума (све док их има најмање две).

Потписница споразума која подноси захтев из става 1. овог члана о томе обавештава министарство надлежно за локалну самоуправу.

 Општина која иступа дужна је да надокнади све доспеле, а неизмирене обавезе у року од 30 дана пре дана иступања.

Споразум може престати да важи када све потписнице постигну сагласност о одустанку од споразума, истеком рока од шест месеци од дана постизања сагласности.

У случају иступања и престанка важења споразума, потписнице се обавезују да у року од 6 месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих послова и поступака, начин преузимања послова, решавање питања статуса запослених и друга питања која се тим поводом намећу.

 Одлуке о иступању из споразума и о одустанку од споразума могу донети само скупштине општина потписница споразума.

Раскид споразума

Члан 30.

У случају да једна од потписница овог споразума не извршава своје обавезе, председник општине \_\_\_\_\_\_\_\_\_\_\_\_ , може оставити накнадни, примерен рок за извршење обавезе о чему је дужан, без одлагања, обавестити председнике општина \_\_\_\_\_\_\_\_\_\_\_\_ и \_\_\_\_\_\_\_\_\_\_\_\_ .

 Ако и по истеку рока из става 1. овог члана, потписница споразума и даље не извршава своје преузете обавезе, потписнице споразума су сагласне да се споразум може раскинути са том потписницом сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

У случајевима раскида споразума, заједничка опрема остаје у власништву осталих потписница споразума.

Примена прописа

Члан 31.

 На питања која нису уређена овим споразумом примењују се одговарајуће одредбе закона којим су уређени локална самоуправа, облигациони односи, општи управни поступак и положај запослених у јединицама локалне самоуправе.

**Језик и писмо**

**Члан 32.**

Потписнице споразума констатују да су на територији општина \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_ у службеној употреби српски језик и ћириличко писмо и да се тај језик и писмо користе у раду Заједничког локалног омбудсмана.

Алтернатива [за национално мешовите општине]:

Потписнице споразума констатују да су на територији општине \_\_\_\_\_\_\_\_\_\_\_\_ у службеној употреби је српски језик и ћириличко писмо и \_\_\_\_\_\_\_\_\_\_\_\_\_\_ [навести језик и писмо националне мањине] и да се ти језици и писма користе у обављању послова Заједничког локалног омбудсмана за подручје општине \_\_\_\_\_\_\_\_\_\_\_\_\_.

Решавање спорова

Члан 33.

 Све евентуалне спорове који настану у току примене овог споразума решаваће договорно председници општина потписница споразума.

Стварна и месна надлежност суда

Члан 34.

 У случају спора по овом споразуму, уговора се стварна и месна надлежност Основног суда у \_\_\_\_\_\_\_\_\_\_\_\_ .

**Саставни део споразума**

**Члан 35.**

Саставни део овог споразума су одлуке скупштина општина о усвајању споразума и то:

* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године,
* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године,
* Одлука Скупштине општине **\_\_\_\_\_\_\_\_\_\_\_\_** број \_\_\_\_\_\_\_ од \_\_.\_\_.2019. године.

Потписнице овог споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 36.**

 Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

Број примерака споразума

Члан 37.

 Овај споразум је сачињен у 9 (девет) истоветних примерака од којих свака општина потписница задржава по 3 (три) примерка.

Објављивање споразума

Члан 38.

Овај споразум објављује се у службеном гласилу сваке од општина потписница споразума.

Достављање споразума

Члан 39.

Ради вођења евиденције о закљученим споразумима о сарадњи, потписнице споразума сагласне су да је општина \_\_\_\_\_\_\_\_\_\_\_\_\_\_ у којој је седиште Заједничког локалног омбудсмана у обавези да министарству надлежном за локалну самоуправу достави споразум о сарадњи, као и обавештење о приступању, иступању, раскиду или престанку споразума у року од 30 дана од дана његовог закључења.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч ***општина*** користи се у смислу јединице локалне самоуправе, те се подједнако односи на **градове** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. **Напомена:** Потреба за постојањем овако уређеног координационог тима постоји посебно код образовања заједничког органа, службе или друге организације од стране **три или више ЈЛС**. [↑](#footnote-ref-2)
3. Алтернатива: друго лице – нпр. начелник општинске управе или члан општинског већа. [↑](#footnote-ref-3)